આગની ગંભીરતાની માહિતી આપતાં આ જ બિલ્ડિંગના ચોથા માળે રહેતા વિપુલ મહેતાએ ‘મિડ-ડે’ને કહ્યું હતું કે ‘આગ સાથે ધડાકા શરૂ થઈ ગયા હતા. ભોંયતળિયેથી શરૂ થયેલી આગની જ્વાળાઓ છેક ચોથા માળ સુધી આવી હતી. અમારા બધાના હાંજા ગગડી ગયા હતા. જે દાદરા ઊતરીને અમારે અમને અને અમારા પરિવારોને બચાવવાના હતા એ જ દાદરા આગની ઝપટમાં આવી ગયા હતા. રસ્તો સાંકડો હતો. અમારી પાસે ફાયર-બ્રિગેડ સિવાય કોઈનો જ આશરો નહોતો. બધા લોકો પહેરેલાં કપડે નીચે ઊતરી ગયા હતા. અમને ફાયર-બ્રિગેડે ક્રેનનો ઉપયોગ કરીને ઉતાર્યા હતા.’